Rikunarita-ORG/Wikinium huggingface dataset:
# লুটৱিস ফান বিটহ'ফন

| লুডৱিগ ৱান বিটহ'ৱেন |
| --- |
|  Portrait by Joseph Karl Stieler, 1820 |
| জন্ম | Bonn, Electorate of Cologne |
| মৃত্যু | ২৬ মাৰ্চ, ১৮২৭ (aged 56) Vienna, Austrian Empire |
| পেচা | Composer and pianist |
| স্বাক্ষৰ |
|  |

**লুডৱিগ ভেন বীথোভেন** (জাৰ্মান: [ˈluːtvɪç fan ˈbeːtˌhoˑfn̩] ( শুনক), উচ্চাৰণ: লুটৱিস ফান বিটহ'ফন, ১৭ ডিচেম্বৰ ১৭৭০ত বাপ্টাইজড-২৬ মাৰ্চ ১৮২৭) এগৰাকী জাৰ্মান সুৰকাৰ। পাশ্চাত্য সংগীতৰ শাস্ত্ৰীয় যুগৰ পৰা ৰোমাণ্টিক যুগলৈ পৰিৱৰ্তনৰ কালচোৱাৰ এইগৰাকী সুৰকাৰ বিশ্বৰ অতিকৈ বিখ্যাত আৰু প্ৰভাৱশালী সংগীতজ্ঞৰ অন্যতম। ৯টা চিম্ফণি, ৫টা পিয়ান' কন্সাৰ্ট', ১টা ৱায়'লিন কন্সাৰ্ট', ৩২টা পিয়ান' চ'নাটা, ১৬টা ষ্ট্ৰিং কোৱাৰ্টেট আৰু তেখেতৰ বিখ্যাত মাছ *মিছা চ'লেম্নিছ* আৰু ফেডেলিঅ' অ'পেৰা তেওঁৰ আটাইতকৈ জনপ্ৰিয় সুৰৰ অন্যতম।

## জীৱন

বিটহ'ফনৰ জন্মস্থান
বিটহ'ফন ' *ডাচি অৱ ব্ৰাবাণ্ট* 'ৰ সংগীতজ্ঞ লুটৱিস ফান বিটহ'ফনৰ পৌত্ৰ। ককাক লুটৱিস পাছলৈ বন নামৰ ঠাইলৈ গ'ল। বনতে বিটহ'ফনৰ জন্ম হ'ল। য'দিও লুটৱিসৰ জন্মৰ তৰিখৰ কোনো অনুষ্ঠানিক প্ৰমাণ নাই, এই কথা জনা যায় যে তেওঁক ১৭ ডিচেম্বৰ ১৭৭০ত বাপ্টাইজ কৰা হৈছিল। আৰু যিহেতু সেই সময়ত জন্মৰ পাছদিনাই শিশুক বাপ্টাইজ কৰা হৈছিল, তেওঁৰ গুৰুৱে তেওঁৰ জন্মদিন ১৬ ডিচেম্বৰত পালন কৰিছিল।

## তথ্য সংগ্ৰহ
# কুৰুক্ষেত্ৰ যুদ্ধ

**কুৰুক্ষেত্ৰ যুদ্ধ** (সংস্কৃত: कुरुक्षेत्र युद्ध), মহাভাৰত যুদ্ধ বুলিও কোৱা হয়। হিন্দু মহাকাব্য মহাভাৰতৰ বৰ্ণনা কৰা অনুসৰি হস্তিনাপুৰৰ সিংহাসনৰ বাবে কৌৰৱ আৰু পাণ্ডৱ ভাতৃসকলৰ বংশগত সংগ্ৰামৰ পৰা উদ্ভৱ হোৱা এখন যুদ্ধ। ভগৱৎ গীতাৰ বাণীসমূহৰ প্ৰসংগ হিচাপে এই যুদ্ধখন ব্যৱহাৰ কৰা হয়।

## পৃষ্ঠভূমি

মহাকাব্য মহাভাৰতত কুৰু বংশ নামৰ শাসক বংশৰ কেইবাটাও প্ৰজন্মৰ জীৱন আৰু কৰ্মৰ বিৱৰণী বৰ্ণনা কৰা হৈছে। মহাকাব্যখনৰ কেন্দ্ৰীয় বিষয় হৈছে এই বংশৰ অন্তৰ্গত দুটা প্ৰতিদ্বন্দ্বী পৰিয়ালৰ মাজত হোৱা যুদ্ধৰ বিৱৰণ। কুৰুক্ষেত্ৰ যুদ্ধৰ যুদ্ধক্ষেত্ৰ কুৰুক্ষেত্ৰক (আক্ষৰিক অৰ্থত "কুৰুসকলৰ অঞ্চল"), ধৰ্মক্ষেত্ৰ ("ধৰ্মৰ অঞ্চল") বুলিও জনা যায়। প্ৰথম মহাভাৰতত কোৱা হৈছে যে এই স্থান বাছি লোৱাৰ কাৰণ ভূমিত কৰা পাপ ভূমিৰ পবিত্ৰতাৰ বাবে ক্ষমা কৰা হৈছিল।

যুদ্ধৰ পৰিঘটনাসমূহে মহাভাৰতৰ এক চতুৰ্থাংশতকৈও অধিক ঠাই অধিকাৰ কৰিছে। এই অধ্যায়সমূহ মহাভাৰতৰ আটাইতকৈ পুৰণি অধ্যায়সমূহৰ ভিতৰত বুলি বিবেচিত হৈছে।

## যুদ্ধ

### আৰম্ভণি

আৰম্ভণিতে সঞ্জয়ে পৃথিৱীৰ বিভিন্ন মহাদেশ, আন গ্ৰহসমূহৰ বৰ্ণনা দি ভাৰতীয় উপমহাদেশৰ ওপৰত গুৰুত্ব আৰোপ কৰিছে, তাৰ পিছত প্ৰাচীন ভাৰতীয় উপমহাদেশৰ (ভাৰতবৰ্ষ) ৰাজ্য, জনজাতি, প্ৰদেশ, নগৰ, চহৰ, গাঁও, নদী, পৰ্বত, অৰণ্যৰ বিশদ বিৱৰণ দিছে। তেওঁ প্ৰতিটো দিনত প্ৰতিটো পক্ষই গ্ৰহণ কৰা সামৰিক গঠন, প্ৰতিজন নায়কৰ মৃত্যু আৰু প্ৰতিটো যুদ্ধ-দলৰ সবিশেষ আদিও বৰ্ণনা কৰে।

### কৃষ্ণৰ শান্তি বাৰ্তা

ৰাজধৰ্মত শান্তিৰ শেষ প্ৰচেষ্টাৰ লগতে কৌৰৱসকলক আত্মীয়ৰ ৰক্তপাতৰ পৰা হাত সাৰিবলৈ আৰু পাণ্ডৱৰ "ঐশ্বৰিক" ৰাষ্ট্ৰদূত হিচাপে কৃষ্ণই তেওঁলোকক শান্তিপূৰ্ণ পথত আগবাঢ়িবলৈ মান্তি কৰিবলৈ হস্তিনাপুৰ ৰাজ্যলৈ যাত্ৰা কৰে। কৃষ্ণই ৰাজপ্ৰসাদত থকাৰ নিমন্ত্ৰণ নাকচ কৰা বাবে দুৰ্যোধন অপমানিত। দুৰ্যোধনে পাণ্ডৱৰ প্ৰতিপত্তিৰ প্ৰত্যাহ্বান আৰু মুকলি যুদ্ধ ঘোষণা কৰি সমগ্ৰ হস্তিনাপুৰৰ ৰাজসভাৰ সন্মুখত কৃষ্ণক কৰায়ত্ত কৰি অপমান, আৰু বদনাম কৰাৰ ষড়যন্ত্ৰ কৰে।

### যুদ্ধৰ প্ৰস্তুতি

দুৰ্যোধন আৰু অৰ্জুনে দ্বাৰকাৰ কৃষ্ণৰ ওচৰলৈ তেওঁৰ আৰু তেওঁৰ সৈন্যৰ সহায় বিচাৰি যায়। দুৰ্যোধন প্ৰথমে উপস্থিত হৈ কৃষ্ণক শুই থকা অৱস্থাত পায়। দুৰ্যোধনে কৃষ্ণৰ শিতানৰ আসনত উপবিষ্ট হৈ তেওঁৰ জাগৰণলৈ অপেক্ষা কৰে, অৰ্জুনে কৃষ্ণৰ চৰণত বহি ৰৈ থাকে। কৃষ্ণ সাৰ পাই প্ৰথমে অৰ্জুনক দেখি তেওঁৰ অনুৰোধ কৰাৰ প্ৰথম অধিকাৰ দিলে। কৃষ্ণই অৰ্জুন আৰু দুৰ্যোধনক কয় যে তেওঁ নাৰায়ণ সেনাগণক এফালে আৰু নিজকে অযুদ্ধকাৰী হিচাপে আনটো পক্ষক দিব। যিহেতু অৰ্জুনক প্ৰথম বাছনি কৰাৰ সুযোগ দিয়া হয়, সেয়েহে দুৰ্যোধনে চিন্তা কৰে যে অৰ্জুনে কৃষ্ণৰ শক্তিশালী সৈন্য বাছি ল’ব। কিন্তপ অৰ্জুনে কৃষ্ণক বাছি লয়। অৰ্জুনে কৃষ্ণক তেওঁৰ ৰথী হ’বলৈ কয়, তেওঁ মান্তি হয়। দুৰ্যোধন আৰু অৰ্জুন দুয়োজনেই সন্তুষ্ট হৈ উভতি আহিল।

### শেষ পৰিণতি

যুদ্ধৰ শেষত কৌৰৱ আৰু পাণ্ডৱ পক্ষৰ সকলো যোদ্ধাৰ ভিতৰত মাত্ৰ এঘাৰজন প্ৰধান যোদ্ধাহে ৰক্ষা পৰে: পাঁচজন পাণ্ডৱ, কৃষ্ণ, সাত্যকি, অশ্বত্থামা, কৃপাচাৰ্য, যুয়ুত্সু আৰু কৃতবৰ্মা। যুধিষ্ঠিৰক হস্তিনাপুৰাৰ ৰজা হিচাপে অভিষিক্ত কৰা হয়। ৩৬ বছৰ শাসন কৰাৰ পিছত তেওঁ সিংহাসন ত্যাগ কৰি এই উপাধি অৰ্জুনৰ নাতি পৰীক্ষিতক অৰ্পণ কৰে।

## তথ্য সংগ্ৰহ
# নীতি আয়োগ

নীতি আয়োগ| সংস্থাৰ ৰূপৰেখা |
| --- |
| গঠন | ১ জানুৱাৰী ২০১৫ (2015-01-01) |
| পূৰ্বৱৰ্তী সংস্থা | পৰিকল্পনা আয়োগ |
| ক্ষেত্ৰাধিকাৰ | ভাৰত চৰকাৰ |
| মুখ্য কাৰ্যালয় | নতুন দিল্লী |
| সংস্থাৰ কাৰ্যবাহী | নৰেন্দ্ৰ মোদী, অধ্যক্ষ ৰাজীৱ কুমাৰ, উপাধক্ষ্য বিবেক দেবৰয়, সদস্য বি কে চৰাৱত, সদস্য ৰমেশ চন্দ, সদস্য বিনোদ পাল, সদস্য অমিতাভ কান্ত, চি ই অ' দীনেশ অৰোৰা, সঞ্চালক |
| পিতৃ সংস্থা | ভাৰত চৰকাৰ |
| ৱেবছাইট | www.niti.gov.in |

**ৰাষ্ট্ৰীয় আয়োগ সংস্থা, ভাৰত**, চমুকৈ **নীতি আয়োগ** (ইংৰাজী: National Institution for Transforming India) ভাৰতৰ বৰ্তমান প্ৰধানমন্ত্ৰী নৰেন্দ্ৰ মোদীয়ে যোজনা আয়োগৰ সলনি গঠন কৰা ভাৰতবৰ্ষৰ অৰ্থনৈতিক সংস্থা। ভাৰতবৰ্ষৰ আৰ্থিক যোজনা সমূহৰ প্ৰতি লক্ষ্য ৰাখি আৰু ৰাজ্যিক আয়ৰ বাবে কৰিব লগিয়া চিন্তা-চৰ্চাৰ বাবে এই আয়োগৰ গঠন কৰা হৈছে। নীতি আয়োগৰ অধ্যক্ষ্যতা ভাৰতৰ প্ৰধানমন্ত্ৰী নৰেন্দ্ৰ মোডি ডাঙৰীয়াই নিজে সম্বোধন কৰে। ১ জানুৱাৰী ২০১৫ ত নীতি আয়োগৰ স্থাপনা হয় আৰু ৮ ফেব্ৰুৱাৰীত প্ৰথমখন বৈঠক অনুষ্ঠিত হয়। নীতি আয়োগৰ যোজনা সমূহ আয়োগৰ অধিকাৰি সকলে সাৰ্বজনীক ভাৱে প্ৰকাশ কৰে।

## সদস্য

1. অধ্যক্ষ হিচাপে ভাৰতৰ মাননীয় প্ৰধানমন্ত্ৰী
2. ভাৰতবৰ্ষৰ সকলো ৰাজ্যৰ মুখ্যমন্ত্ৰী
3. কেন্দ্ৰীয় শাষিত অঞ্চলৰ লেফটেনেণ্ট গৰ্বনৰ।
4. বিশেষজ্ঞ আৰু অৰ্থনীতিৰ বিশেষ অধ্যয়ন থকা প্ৰতিষ্ঠিত লোকক বিশেষ ভাৱে প্ৰধানমন্ত্ৰীৰ দ্বাৰা নিৰ্বাচিত ব্যক্তি।

### পূৰ্ণকালীন সদস্য

1. পৰমেশ্বৰন আয়াৰ (মুখ্য কাৰ্য্যকৰী বিষয়া)
2. অৰবিন্দ পানগাৰিয়া (উপাধক্ষ্য)
3. বিবেক দেবৰয় (অৰ্থনৈতিক)
4. বি কে চৰাৱত (প্ৰাক্তন অধিকাৰি ৰক্ষা বিশেষজ্ঞ আৰু বিকাষ সংগঠন)
5. অধ্যাপক ৰমেশ চন্দ (কৃষি বিশেষজ্ঞ)
6. প্ৰধামন্ত্ৰীৰ দ্বাৰা নিৰ্বাচিত কেন্দ্ৰীয় মন্ত্ৰী পৰিষদৰ চাৰি জনীয়া সদস্য।

## তথ্য সংগ্ৰহ
# শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়

| শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় |
| --- |
| SNDT Univ Logo.jpg |
| মূলমন্ত্ৰ | *সংস্কৃতা স্ত্ৰী পৰাশক্তি* |
| স্থাপিত | ১৯১৬ |
| ধৰণ | ৰাজহুৱা বিশ্ববিদ্যালয় |
| আচাৰ্য | মহাৰাষ্ট্ৰৰ ৰাজ্যপাল |
| উপাচাৰ্য | শশীকলা ৱানজাৰী |
| স্থান | মুম্বাই, মহাৰাষ্ট্ৰ, ভাৰত |
| চৌহদ | মুম্বাই, পুনে |
| ভুক্তি | বিশ্ববিদ্যালয় অনুদান আয়োগ |
| ৱেবছাইট |  |

**শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়** বা চমুকৈ **এছএনডিটি মহিলা বিশ্ববিদ্যালয়** ভাৰতৰ মুম্বাইত অৱস্থিত এখন মহিলা বিশ্ববিদ্যালয়। ১৯১৬ চনত ধন্দ কেশৱ কৰ্ৱেয়ে ইয়াৰ স্থাপন কৰিছিল। বিশ্ববিদ্যালয় খনৰ মুখ্য কাৰ্যালয় দক্ষিণ মুম্বাইৰ চাৰ্চগেটত অৱস্থিত। ইয়াৰ মূল চৌহদ ছাণ্টাক্ৰুজ-জুহু অঞ্চলত অৱস্থিত। শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়ৰ মুম্বাইত দুখন আৰু পুনেত এখন বিশ্ববিদ্যালয় চৌহদ আছে। বিশ্ববিদ্যালয় খনৰ অন্তৰ্ভুক্ত মহাবিদ্যালয় মহাৰাষ্ট্ৰ, অসম, উত্তৰ প্ৰদেশ, বিহাৰ, মধ্যপ্ৰদেশ, গুজৰাট আৰু গোৱাত অৱস্থিত। ই ভাৰত তথা দক্ষিণ এছিয়াৰ প্ৰথম মহিলা বিশ্ববিদ্যালয়।

## ইতিহাস

১৮৯৬ চনত ভাৰত ৰত্ন ধন্দ কেশৱ কৰ্ৱেয়ে পুনেৰ ওচৰৰ হিঙেত বিধবা আৰু অসহায় নাৰী সকলৰ বাবে এক আশ্ৰম প্ৰতিষ্ঠা কৰিছিল। নাৰীৰ সৰ্বাংগীন বিকাশৰ বাবে শিক্ষাৰ প্ৰয়োজনীয়তাৰ প্ৰতি লক্ষ্য ৰাখি তেওঁ এই পদক্ষেপ গ্ৰহণ কৰিছিল। তেওঁ এখন মহিলা বিশ্ববিদ্যালয় গঠনৰ সপোন দেখিছিল। তেওঁৰ বন্ধু এজনে তেওঁলৈ টকিয়'ত অৱস্থিত বিশ্বৰ প্ৰথম মহিলা বিশ্ববিদ্যালয়,জাপান মহিলা বিশ্ববিদ্যালয়ৰ এখন পুস্তিকা প্ৰেৰণ কৰিছিল। ১৯১৫ চনৰ ডিচেম্বৰ মাহত বোম্বেত অনুষ্ঠিত ৰাষ্ট্ৰীয় সমাজ সংস্কাৰ কংগ্ৰেছত তেওঁ নিজৰ সপোন বাস্তৱায়িত কৰাৰ আনুষ্ঠানিক ঘোষণা কৰে। ১৯১৬ চনত ২ জুলাই তাৰিখে পাঁচ গৰাকী ছাত্ৰীৰে প্ৰথম মহাবিদ্যালয়ৰ পাঠদান আৰম্ভ হয়। তেওঁ ইয়াৰ বাবে প্ৰয়োজনীয় চৰকাৰী অনুমতি আৰু পুঁজিৰ বাবে অপেক্ষা কৰা নাছিল। ১৯২০ চনত বিশ্ববিদ্যালয়ৰ নাম আনুষ্ঠানিক ভাৱে শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় কৰা হৈছিল।

১৯৩৬ চনত ইয়াৰ মুখ্য কাৰ্যালয় বোম্বেলৈ স্থানান্তৰ কৰা হয়। ১৯৫১ চনত বিশ্ববিদ্যালয়খন আইনৰ অধীনত আহে। ই গোটেই ভাৰততে মহাবিদ্যালয় অন্তৰ্ভূক্ত কৰিব পৰা বিশেষ অধিকাৰ লাভ কৰে। ২০১৬ চনৰ ৫ জুলাই তাৰিখে বিশ্ববিদ্যালয়খনে ১০০ বছৰ সম্পূৰ্ণ কৰে। ই ভাৰত তথা দক্ষিণ এছিয়াৰ আটাইতকৈ পুৰণি মহিলা বিশ্ববিদ্যালয়।

## শিক্ষা

বৰ্তমান বিশ্ববিদ্যালয়খনত প্ৰায় ৭০,০০০ ছাত্ৰী আছে। ইয়াৰ মহাৰাষ্ট্ৰৰ চাৰ্চগেট, ছাণ্টাক্ৰুজ-জুহু আৰু পুনেত চৌহদ আছে। বিশ্ববিদ্যালয়ৰ মুঠ বিভাগৰ সংখ্যা হৈছে ৩৯ টা। ১৭৪ খন মহাবিদ্যালয় ইয়াৰ অন্তৰ্ভুক্ত আৰু ৮ খন প্ৰতিষ্ঠানে ইয়াৰ হৈ পিএইছডি ডিগ্ৰী প্ৰদান কৰে। বিশ্ববিদ্যালয়খনে তিনিখন বালিকা উচ্চতৰ মাধ্যমিক বিদ্যালয় পৰিচালনা কৰে। ২০০০ চনত বিশ্ববিদ্যালয়খনে NAACৰ দ্বাৰা পঞ্চতাৰকা মূল্যাংকন লাভ কৰিছিল। মহাৰাষ্ট্ৰত এই সন্মান লাভ কৰা শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয় প্ৰথম শিক্ষানুষ্ঠান। ২০১৫ চনত ই পুনৰ NAACৰ "এ" গ্ৰেড লাভ কৰে।

## তথ্য উৎস

## বাহ্যিক সংযোগ

* চৰকাৰী ৱেবচাইট Archived 2014-11-13 at the Wayback Machine
# বান্দ্ৰা

| বান্দ্ৰা Bandra |
| --- |
| উপকণ্ঠ অঞ্চল |
| বান্দ্ৰা=ৱৰ্লী সাগৰিয় লিংক, মুম্বাই বেণ্ডষ্টেণ্ড প্ৰমেনেড, জামা মছজিদ আৰু আইচিআইচিআই বেংক |
|  |
| স্থানাংক: ﻿ / ﻿ |
| Country | India |
| State | মহাৰাষ্ট্ৰ |
| District | মুম্বাই উপকণ্ঠ |
| চহৰ | মুম্বাই |
| ক্ষেত্ৰ | ৩ |
| ৱাৰ্ড | H West |
| চৰকাৰ |
|  • ধৰণ | পৌৰ নিগম |
|  • পৰিচালনা | বৃহনমুম্বাই পৌৰ নিগম |
| জনসংখ্যা (২০১৭) |
|  • মুঠ | ৩,৩৭,৩৯১ |

**বান্দ্ৰা** (ইংৰাজী: Bandra) ভাৰতৰ মহাৰাষ্ট্ৰৰ কংকন বিভাগৰ সৰ্ববৃহৎ চহৰ মুম্বাইত অৱস্থিত এখন উপকূলীয় উপকণ্ঠ অঞ্চল। বান্দ্ৰা মিথি নদীৰ একেবাৰে উত্তৰত অৱস্থিত। মুম্বাই চহৰ আৰু পুনেৰ পিছত এই অঞ্চলটো মহাৰাষ্ট্ৰৰ তৃতীয় বৃহত্তম বাণিজ্যিক কেন্দ্ৰ হিচাপে পৰিচিত৷

১৯২৪ চনৰ ১ জুলাইত খাৰ ৰোড ৰেলৱে ষ্টেচন মুকলি হোৱাৰ আগলৈকে বান্দ্ৰা এটি বৃহৎ অঞ্চল আছিল৷ তেতিয়া বৰ্তমানৰ খাৰ চুবুৰীও ইয়াৰ সৈতে অন্তৰ্ভুক্ত হৈছিল।ইয়াক এটা ৰেলৱে ষ্টেচনৰ সেৱা আগবঢ়াব নোৱাৰাকৈয়ে বৃহৎ উপকণ্ঠ অঞ্চল বুলি গণ্য কৰা হৈছিল আৰু বান্দ্ৰাৰ উত্তৰ অংশক পশ্চিম ৰেলপথৰ ওচৰৰ পৰা যাব পৰাকৈ ৰেলৱে ষ্টেচন স্থাপন কৰা হৈছিল। ইয়াৰ ফলত খাৰক পৃথক উপকণ্ঠ অঞ্চল বুলি গণ্য কৰা হয়।কিন্তু আজি পৰ্যন্ত সংলগ্ন উপকণ্ঠ দুটাই এটা সমজাতীয় অঞ্চল গঠন কৰিছে। বলীউড, সংবাদ মাধ্যম, ক্ৰিকেট আৰু ৰাজনীতিত সক্ৰিয় চেলিব্ৰিটি বা ভিআইপি বান্দ্ৰাৰ বাসিন্দা৷

বিমানৰ খিৰিকীৰ পৰা বান্দ্ৰা
## ইতিহাস

"বান্দ্ৰা" নামটো সম্ভৱতঃ পাৰ্চী ভাষাৰ বন্দৰ বা "বন্দৰ" শব্দৰ পৰা উদ্ভৱ হৈছে।ডানকান ফৰ্বছৰ *এ ডিকচনেৰী, হিন্দুস্তানী এণ্ড ইংৰাজী* (১৮৪৮)ত ইয়াক "এখন চহৰ; এটা এম্পোৰিয়াম; এটা বন্দৰ, বন্দৰ; এখন বাণিজ্যিক চহৰ য'ত বহু সংখ্যক বিদেশী ব্যৱসায়ীয়ে আশ্ৰয় লয়" বুলি ব্যাখ্যা কৰা হৈছে।কোংকনী ভাষাত *বান্দাৰ* হৈছে পাৰ্চী (পাৰ্চী)ৰ পৰা উদ্ভূত হোৱা শব্দ যাৰ অৰ্থ-বন্দৰ বা বন্দৰ।

কোংকন অঞ্চলৰ বহু অংশৰ লগতে এই অঞ্চলটো দ্বাদশ শতিকাত শিলহাৰা বংশৰ দ্বাৰা শাসিত হৈছিল। বান্দ্ৰা আছিল কোলি (মাছমৰীয়া) আৰু লোণৰ কৃষকসকলে বসবাস কৰা এখন সৰু মাছমৰীয়া গাঁও। ইষ্ট ইণ্ডিয়া কোম্পানীয়ে ইয়াক অধিগ্ৰহণ কৰাৰ পূৰ্বে এই অঞ্চলটো ডামাওনৰ পৰা চৌললৈকে বিস্তৃত পৰ্তুগীজ-বম্বে ভূখণ্ডৰ অংশ আছিল।

## নগৰীয়া শিল্প

বান্দ্ৰাৰ ষ্ট্ৰীট আৰ্ট বা গ্ৰেফিটিৰ বৃহৎ সংগ্ৰহ আছে। দেৱালত থকা চিত্ৰসমূহ মূলতঃ চেপেল ৰোড আৰু ভেৰ'নিকা ষ্ট্ৰীটৰ ওচৰত অৱস্থিত যদিও বেণ্ডষ্টেণ্ড আৰু মাউণ্ট মেৰী গীৰ্জাৰ সমীপতো কিছু কৰ্মৰাজি দেখা যায়।টুকুৰা, ষ্টেনচিল, টেগ আদি বিভিন্ন ধৰণৰ গ্ৰেফিটিৰে এইবোৰ চিত্ৰিত। গোমেজৰ দৰে বিশ্বব্যাপী বিখ্যাত শিল্পীয়ে এই দেৱালবোৰত চিত্ৰকৰ্ম কৰিছে। ছেইণ্ট+আৰ্ট মুম্বাই, বলীউড আৰ্ট প্ৰজেক্ট আৰু ধৰৱী আৰ্ট ৰুম আদি কিছুমান সংস্থাই শিল্পীসকলক উৎসাহিত কৰিবলৈ বিভিন্ন কাৰ্যসূচী অনুষ্ঠিত কৰে। এই কাৰ্যসূচীসমূহে বৃহনমুম্বাই পৌৰ নিগমৰ (বিএমচি) সমৰ্থন লাভ কৰে। বান্দ্ৰা ৰিক্লেমেচনৰ এমটিএনএল ভৱনত ৩৭X৪৬ মিটাৰ (১২০X১৫০ ফুট) দাদাছাহেব ফাল্কেৰ প্ৰতিকৃতিও আছিল। ২০১৪ চনত অনুষ্ঠিত হোৱা ছেইণ্ট+আৰ্ট মুম্বাই উৎসৱৰ অংশ হিচাপে ৰঞ্জিত দহিয়া (বলিউড আৰ্ট প্ৰজেক্টৰ) আৰু যন্ত্ৰ, মুনীৰ বুখাৰী আৰু নীলেশ খৰাদেকে ধৰি অন্যান্য শিল্পীয়ে নিৰ্মাণ কৰা এই দেৱালচিত্ৰখন আনুষ্ঠানিকভাৱে অমিতাভ বচ্চন আৰু পীয়ুষ পাণ্ডেই উন্মোচন কৰে৷ ভৱনটো পুনৰ ৰং কৰা হৈছে। ই এছিয়াৰ আটাইতকৈ ডাঙৰ দেৱাল-চিত্ৰণ হিচাপে বিবেচিত৷

## তথ্যসূত্ৰ
# থানে

| থানে
ठाणे |
| --- |
| City and district headquarters |
| দেশ | ভাৰত |
| ৰাজ্য | মহাৰাষ্ট্ৰ |
| জিলা | থানে |
| মেট্ৰ' | ठाणे |
| চৰকাৰ |
|  • মেয়ৰ | এইচ্ছ. এছ. পাটিল |
|  • পৌৰসভা কমিছনাৰ | আৰ. ৰাজীৱ |
| কালি |
|  • মুঠ | ১৪৭ বৰ্গকিমি (৫৭ বৰ্গমাইল) |
| জনসংখ্যা (2011) |
|  • মুঠ | ১৮,১৮,৮৭২ |
|  • ঘনত্ব | ১২,০০০/বৰ্গকিমি (৩২,০০০/বৰ্গমাইল) |

**থানে** (IPA: [ˈʈʰaːɳeː]) ভাৰতৰ মহাৰাষ্ট্ৰ ৰাজ্যৰ এখন নগৰ। ই থানে নিজৰাৰ শীৰ্ষত অৱস্থিত। থানে জিলাৰ ই প্ৰশাসনিক কেন্দ্ৰ। ১৮৫৩ চনৰ ১৬ এপ্ৰিলত জি.আই.পি. ৰে'লৱেৰ ভাৰতত চলা প্ৰথমখন ৰেল "ব'ৰী বন্দৰ" (এতিয়াৰ ছত্ৰপতি শিৱাজী টাৰ্মিনাছ)ৰ পৰা ৩৪ কিলোমিটাৰ আঁতৰৰ "থানে"লৈ চলিছিল। ইয়াৰ পৰাই এছিয়াত ৰেলসেৱাৰ সূত্ৰপাত হয়। থানে নগৰে ১৪৭ বৰ্গকিলোমিটাৰ ঠাই অধিকাৰ কৰি আছে। ২০১১ চনৰ লোকপিয়ল অনুসৰি ইয়াৰ জনসংখ্যা ১.৮ নিযুত।

## ভৌগোলিক তথ্য

Upvan Lake
It is located to the northeast of Mumbai (it shares that island with the Mumbai City District, with Mumbai Suburban District and with Mira-Bhayandar Municipal Corporation), and partly on the mainland across Thane Creek. Spanning an area of about 147 km², the city is located at an elevation of 7 meters above sea level. It is surrounded by hills, including the hill of Yeoor and Parsik Hill. It is divided politically into two parts by the Thane Creek, a stream that courses from the Ulhas River to the Arabian Sea that for Masunda Lake Talao Pali an estuary. Two road bridges and one rail bridge connect the two parts of the city. It is one of the oldest cities of India, with its history dating back to about 2,000 years.[*উদ্ধৃতিৰ প্ৰয়োজন*]
Thane Municipal Corporation City's limits includes Kopri to the south, Wagle estate Naupada, Pachpakhadi to the west, Kalwa, Mumbra and Diva to the east and Manpada, Bramand, Kasarwadavli, Kapurbawdi to the north.

Thane is also known as the City of Lakes. The city has around 35 lakes. The most beautiful of them is the Masunda Talao, also known as Talao Pali. The lake offers boating and water scooter facilities. The Upvan Lake is located at the foot-hills of the Yeoor hills and is a scenic spot. It is flanked by the Yeoor hills on one side and the tall Neelkanth Heights on one side, and is a common spot for recreation. Other lakes include:

* Masunda Lake Talao Pali
* Kachrali Lake
* Makhmali Lake
* Ambe Ghonsali Lake
* Siddheshwar Lake
* Jail Lake
* Joshi Lake
* Wagle Lake
* Upvan Lake
* Yashasvi Nagar Lake
* Kausa Lake
* Kharegaon Lake
* Raila Devi Lake
* Balkum Lake
* Rewale Lake
* Bramhala-Kolbad Lake
* Haryali-Chendani Koliwada Lake

## তথ্য সংগ্ৰহ

## বাহ্যিক সংযোগ

* Thaneweb.com – The city portal
* Thanecity.in Archived 2018-11-12 at the Wayback Machine – Thane community portal
* ThaneMahapailika.com - Thane Municipal Corporation (Local Body)
# ভুৱন সোম

| ভুৱন সোম |
| --- |
|  ছবিৰ পোষ্টাৰ |
| পৰিচালক | মৃণাল সেন |
| ৰচনা | বলাই চান্দ মুখোপাধ্যায় |
| প্ৰযোজক | মৃণাল সেন প্ৰডাকচনছ |
| অভিনয়ত | উৎপল দত্ত সুহাসিনী মূলে |
| সূত্ৰধাৰ | অমিতাভ বচ্চন |
| চিত্ৰগ্ৰহণকাৰী | কে কে মহাজন |
| সংগীত পৰিচালক | বিজয় ৰাঘৱ ৰাও |
| মুক্তি | ১২ মে' ১৯৬৯ (1969-05-12) |
| দৈৰ্ঘ্য | ৯৬ মিনিট |
| দেশ | ভাৰত |
| ভাষা | হিন্দী |

**ভুৱন সোম** (ইংৰাজী:  Bhuvan Shome ) ১৯৬৯ চনত মুক্তিপ্ৰাপ্ত হিন্দী ভাষাৰ এখন ড্ৰামা চলচ্চিত্ৰ। পৰিচালক মৃণাল সেন। মূল ভূমিকাত অভিনয় কৰিছে উৎপল দত্ত আৰু সুহাসিনী মুলেই। *বনফুল* ছদ্মনামেৰে জনাজাত বলাই চান্দ মুখোপাধ্যায় ৰচিত বঙালী চুটিগল্পৰ আধাৰত ছবিখন নিৰ্মাণ কৰা হৈছে।
 এইখন সুহাসিনী মুলেৰ প্ৰথম ছবি। নেপথ্য কণ্ঠ দিছিল অমিতাভ বচ্চনে।

## কাহিনীৰ সাৰাংশ

বিপত্নীক আৰু সমৰ্পিতপ্ৰাণ অসামৰিক সেৱাৰ বিষয়া ভুৱন সোম ভাৰতীয় ৰেলৱেৰ এজন কঠোৰ, আপোচহীন "ডাঙৰ বিষয়া।" নীতি-নিয়মৰ ক্ষেত্ৰত ইমানে কঠোৰ আছিল যে তেওঁ নিজৰ পুত্ৰকে চাকৰিৰ পৰা বৰ্খাস্ত কৰিছিল। তেওঁৰ ওচৰলৈ টিকট পৰীক্ষক এজনৰ দুৰ্নীতিৰ অভিযোগ আহিছিল। ইতিমধ্যে অভিযোগৰ অনুসন্ধান চলাই ৰিপোৰ্ট আদি তৈয়াৰ কৰাও হৈছিল। পিছে শাস্তিমূলক ব্যৱস্থা গ্ৰহণ কৰাৰ পূৰ্বে সোমে কেইদিনমানৰ ছুটি লৈ চিকাৰৰ উদ্দেশ্যে গুজৰাটলৈ যাত্ৰা কৰে।

তাত তেওঁৰ সাক্ষাৎ হয় গৌৰী নামৰ এজনী কম বয়সীয়া ছোৱালীৰ সৈতে। গৌৰী তেওঁৰ তদাৰকৰ দায়িত্বত আছিল আৰু তেনেই অপটু চিকাৰী সোমক তাই চিকাৰৰ ক্ষেত্ৰত সহায় কৰিছিল। প্ৰাণচঞ্চল গৌৰীৰ সান্নিধ্যত তেওঁ লাহেলাহে কঠোৰ আৰু বয়সীয়া ব্যক্তিৰ মানসিকতাৰ পৰা মুকলি হ’বলৈ আৰম্ভ কৰে। প্ৰসংগক্ৰমে সোমে জানিব পাৰিলে যে গৌৰী সেই দুৰ্নীতিৰ অভিযোগত অভিযুক্ত টিকট পৰীক্ষকজনৰ বাকদত্তা।

চিকাৰৰ ছুটিৰ সমাপ্তিৰ পিছত ভুৱন সোম পুনৰ নিজৰ কাৰ্যালয়লৈ উভতি আহে। এইবাৰ তেওঁ এজন বেছ ৰঙিয়াল মানুহ। পূৰ্বৰ সেই কঠোৰ, নীতি-সৰ্বস্ব মানুহজনৰ অকণো চিন-মোকাম নাই। টিকট পৰীক্ষকজনকো সাধাৰণ সকিয়নী এটা দি পূৰ্বৰ সকলো অভিযোগৰ পৰা মুক্ত কৰি দিয়ে।

## অভিনয় শিল্পী

* উৎপল দত্ত (ভুৱন সোম)
* সুহাসিনী মুলে (গৌৰী)
* শেখৰ চেতাৰ্জী
* সাধু মেহেৰ
* পুণ্য দাস
* ৰোচক পণ্ডিত

## বঁটা

১৯৬৯ চনৰ ১৭তম ৰাষ্ট্ৰীয় চলচ্চিত্ৰ বঁটাত ভুৱন সোমে তিনিটাকৈ পুৰস্কাৰ বুটলিবলৈ সক্ষম হৈছিল।

1. শ্ৰেষ্ঠ ৰাষ্ট্ৰীয় পূৰ্ণদৈৰ্ঘ্য ছবিৰ 'ৰাষ্ট্ৰপতিৰ সোণৰ পদক'।
2. শ্ৰেষ্ঠ অভিনেতাৰ ভাৰত পুৰস্কাৰ: উৎপল দত্ত।
3. শ্ৰেষ্ঠ পৰিচালক: মৃণাল সেন।

## তথ্যসূত্ৰ

## বাহ্যিক সংযোগ

* ইউটিৱত ভুৱন সোম
* *ভুৱন সোম*  সম্পৰ্কে ইণ্টাৰনেট মুভি ডাটাবেছত থকা তথ্য।
# কল্কি ২৮৯৮ এডি (চলচ্চিত্ৰ)

| কল্কি ২৮৯৮ এডি |
| --- |
| পৰিচালক | নাগ আশ্বিন |
| ৰচনা | নাগ আশ্বিন  |
| Dialogues by | * সাই মাধব বুৰা
 |
| প্ৰযোজক | সি.অশ্বিনী দত্ত |
| অভিনয়ত | * প্ৰভাস
* অমিতাভ বচ্চন
* কমল হাছান
* দীপিকা পাডুকন
* দিশা পাটানি
 |
| চিত্ৰগ্ৰহণকাৰী | ড্জৰ্জে ষ্টোজিলজকোভিচ |
| সম্পাদনা | কোটাগিৰি ভেংকটেশ্বৰ ৰাও |
| সংগীত পৰিচালক | সন্তোষ নাৰায়ণন |
| প্ৰযোজনা কোম্পানী  | বৈজয়ন্তি মুভিজ |
| মুক্তি | ২৭ জুন ২০২৪ (2024-06-27) |
| দেশ | ভাৰত |
| ভাষাসমূহ | * তেলেগু
* হিন্দী
 |
| বাজেট | ₹৬০০ কোটি |

**কল্কি ২৮৯৮ এডি** (ইংৰাজী: KALKI 2898-A.D) হৈছে নাগ অশ্বিনৰ দ্বাৰা লিখিত আৰু পৰিচালিত এখন আগন্তুক ভাৰতীয় মহাকাব্যিক কল্পবিজ্ঞান চলচ্চিত্ৰ। ইয়াৰ প্ৰযোজক হৈছে বৈজয়ন্তি মুভিজৰ সি.অশ্বিনী দত্ত। ছবিখনত প্ৰভাস, অমিতাভ বচ্চন, কমল হাছান, দীপিকা পাডুকন, দিশা পাটানি ইত্যাদিয়ে অভিনয় কৰিছে। এই ছবিখনৰ কাহিনীভাগ হিন্দু প্ৰভু বিষ্ণুৰ দশম অৱতাৰ কল্কিৰ পৰা অনুপ্ৰাণিত।

২০২০ চনৰ ফেব্ৰুৱাৰী মাহত বৈজয়ন্তি মুভিজৰ ৫০ বছৰীয়া জয়ন্তীৰ লগত সংগতি ৰাখি **প্ৰজেক্ট কে** নামেৰে ছবিখন ঘোষণা কৰা হৈছিল। কিন্তু ক’ভিড-১৯ মহামাৰীৰ বাবে এবছৰ পলম হয়। ২০২১ চনৰ জুলাই মাহত হায়দৰাবাদৰ ৰামোজী ফিল্ম চিটিত চিত্ৰগ্ৰহণ আৰম্ভ হৈছিল। উল্লেখ্য যে তেলেগু আৰু হিন্দী ভাষাত একেলগে শ্বুটিং কৰা হৈছিল।

## কলা-কুশলী

* প্ৰভাস
* অমিতাভ বচ্চন
* কমল হাছান
* দীপিকা পাডুকন
* দিশা পাটানি
* পশুপতি
* সাস্বত চেটাৰ্জী

## মুক্তি

**কল্কি ২৮৯৮ এডি** চলচ্চিত্ৰখন ২০২৪ চনৰ ১২ জানুৱাৰীত চিনেমা হলত মুক্তি পোৱাৰ কথা। প্ৰথম অৱস্থাত ২০২২ চনত মুক্তিৰ লক্ষ্যৰে নিৰ্মাণ কৰা এই ছবিখন ক’ভিড-১৯ মহামাৰী আৰু লেহেমীয়া শ্বুটিঙৰ বাবে পলম হৈছিল। ২০২২ চনৰ জুলাই মাহত প্ৰযোজক দত্তই কৈছিল যে তেওঁলোকে ২০২৪ চনৰ জানুৱাৰী মাহত ছবিখন মুক্তি দিয়াৰ পৰিকল্পনা কৰিছে।

চলচ্চিত্ৰখন তেলেগু, হিন্দী, তামিল, মালয়ালম, কানাড়া আৰু ইংৰাজী ভাষাত মুক্তিৰ পৰিকল্পনা কৰা হৈছে।

## তথ্য সংগ্ৰহ
# ষ্টাৰপ্লাছ

| ষ্টাৰ প্লাছ |
| --- |
| উদ্বোধন | সাঁচ:Launch date and age |
| গৰাকী | ষ্টাৰ ইণ্ডিয়া |
| দৃশ্য ফৰমেট | 1080i HDTV (SDTV ফীডৰ বাবে লেটাৰবক্স্‌ড 480i/576i-লৈ সৰু কৰা হয়) |
| Audience share | 9,10,105 (জুলাই ২০২০, BARC ইণ্ডিয়া) |
| শ্ল'গান | *ৰিশ্তা ৱহী, বাত নয়ী* |
| দেশ | হং কং (১৯৯১-বৰ্তমান, এছিয়া প্ৰশান্ত ফীড হিচাপে) ভাৰত (২০০০-বৰ্তমান) |
| ভাষা | ইংৰাজী (১৯৯১-২০০০) হিন্দী (২০০০-বৰ্তমান) |
| সম্প্ৰচাৰৰ অঞ্চল | আন্তঃৰাষ্ট্ৰীয় (যুক্তৰাষ্ট্ৰ আৰু কানাডা) |
| মুখ্য কাৰ্যালয় | হং কং (১৯৯১-বৰ্তমান, এছিয়া প্ৰশান্ত ফীড হিচাপে) মুম্বাই, মহাৰাষ্ট্ৰ (২০০০-বৰ্তমান) |
| ভগ্নী কেন্দ্ৰসমূহ | বহলাওক
তালিকা
* ষ্টাৰ ভাৰত ষ্টাৰ উৎসৱ ষ্টাৰ উৎসৱ মুভীজ ষ্টাৰ গ'ল্ড ষ্টাৰ গ'ল্ড ২ ষ্টাৰ গ'ল্ড ছিলেক্ট HD ষ্টাৰ মুভীজ ষ্টাৰ মুভীজ ছিলেক্ট ষ্টাৰ ৱৰ্ল্ড ষ্টাৰ ৱৰ্ল্ড প্ৰিমিয়াৰ ষ্টাৰ জলচা ষ্টাৰ জলচা মুভীজ ষ্টাৰ প্ৰৱাহ এছিয়ানেট এছিয়ানেট প্লাছ এছিয়ানেট মুভীজ ষ্টাৰ সুৱৰ্ণা ষ্টাৰ সুৱৰ্ণা প্লাছ ষ্টাৰ বিজয় ষ্টাৰ বিজয় প্লাছ ষ্টাৰ বিজয় ছুপাৰ ষ্টাৰ বিজয় মিউজিক ষ্টাৰ মা ষ্টাৰ মা মিউজিক ষ্টাৰ মা গ'ল্ড নেট জিঅ' নেট জিঅ' ৱাইল্ড নেট জিঅ' পিপল ষ্টাৰ লাইফ (আফ্ৰিকা) নেট জিঅ' মিউজিক বেবী টিভি ষ্টাৰ স্প'ৰ্ট্‌চ ডিজনী চেনেল বিন্দাচ ডিজনী ইণ্টাৰনেশ্যনেল HD ডিজনী জুনিয়ৰ মাৰ্ভেল HQ হাংগামা টিভি ইউটিভি মুভীজ ইউটিভি একশ্যন ইউটিভি HD
 |
| ৱেবছাইট | হট্‌ষ্টাৰত ষ্টাৰ প্লাছ |

**ষ্টাৰপ্লাছ** (ইংৰাজী: StarPlus) হৈছে এটা ভাৰতীয় মনোৰঞ্জনধৰ্মী মাচুলযুক্ত দূৰদৰ্শন চেনেল। ইয়াৰ গৰাকী হৈছে দ্য ৱল্ট ডিজনী কোম্পানী ইণ্ডিয়াৰ গৌণ কোম্পানী ষ্টাৰ ইণ্ডিয়া। এই চেনেলটোত নাটক, কৌতুকধৰ্মী অনুষ্ঠান, ৰিয়েলিটী শ্ব', আৰু চলচিত্ৰ সম্প্ৰচাৰিত হয়।

## তথ্য সংগ্ৰহ
# ৰোহিত শেট্টী

| ৰোহিত শেট্টী |
| --- |
|  ২০১৯ চনত জুহুৰ জে ডব্লিউ মেৰিয়েটত শেট্টী |
| জন্ম | ১৪ মাৰ্চ, ১৯৭৪ (৫২ বছৰ) মংগালুৰু, কৰ্ণাটক, ভাৰত |
| পেচা | * চলচ্চিত্ৰ পৰিচালক
* প্ৰযোজক
* ষ্টাণ্টমেন
* লেখক
* টেলিভিছন ব্যক্তিত্ব
 |
| সক্ৰিয় হৈ থকা সময় | ১৯৯১–বৰ্তমান |
| দাম্পত্যসঙ্গী | মায়া শেট্টী (বি. ২০০৫) |
| পিতৃ-মাতৃ | এম বি শেট্টী (পিতৃ) |
| আত্মীয়-স্বজন | হৃদয় শেট্টী (আঢ়ৈ বছৰীয়া ভাইটি) |

**ৰোহিত শেট্টী** (জন্ম ১৪ মাৰ্চ ১৯৭৪) এগৰাকী ভাৰতীয় চলচ্চিত্ৰ নিৰ্মাতা, চিত্ৰনাট্যকাৰ, ষ্টাণ্টম্যান, প্ৰযোজক আৰু টেলিভিছন ব্যক্তিত্ব, যিয়ে হিন্দী চলচ্চিত্ৰ জগতত কৰ্মৰত। হিন্দী চিনেমাৰ এজন প্ৰসিদ্ধ পৰিচালক হিচাপে, তেওঁৰ চিনেমাবোৰ সাধাৰণতে এক্সন-কমেডি আৰু মছলা ধৰণৰ চলচ্চিত্ৰৰ সংমিশ্ৰণ হৈ থাকে।

তেখেতৰ সাফল্যৰ আৰম্ভণি হৈছিল কমেডি য়িনৰ ফিল্ম ফ্ৰেঞ্চাইজ গোলমাল (২০০৬)ৰ প্ৰথম কিস্তিৰে, য'ত অজয় দেৱগন আৰু অৰ্চদ ৱৰ্চী অভিনয় কৰিছিল, যি এটি স্লীপাৰ হিট হৈ পৰিছিল। পাছলৈ ফ্ৰেঞ্চাইজৰ সফল ফিল্মসমূহৰ ভিতৰত গোলমাল ৰিটাৰ্ণচ (২০০৮) আৰু গোলমাল ৩ (২০১০) অন্তৰ্ভুক্ত আছিল, যি বছৰটোৰ সৰ্বোচ্চ আয় থকা ফিল্মবিলাকৰ অন্যতম হৈ পৰিছিল।

শেট্টি আট বছৰ পৰাই প্ৰথম ছিচলৰ পৰা একশন শ্ৰেণীত পোন প্ৰথমে জমীন (২০০৩)ৰে আগবঢ়াইছিল, পিছত সিংঘাম (২০১১)ৰ সৈতে পুনৰ আহিছিল। ই অজয় দেবগণক মুখ্যভূমিত ৰখিছিল; ছবিখন বৰ্ষৰ এক বৃহত্তম আয়ৰ হিচাপে পৰিগণিত হৈছিল। পাছত, ই আন সফল ছবি সমূহৰ সৈতে আৰক্ষী বিশ্বত বিস্তাৰিত হৈছিল যেনে সিঙহাম ৰিটাৰ্নছ (২০১৪), সিম্বা (২০১৮), সূৰ্যৱংশী (২০২১) আৰু সিংঘাম এগেইন (২০২৪)। তেওঁৰ আন উল্লেখযোগ্য সফলতাসমূহৰ ভিতৰত অল দ্য বেষ্ট: ফান বিগিন্স (২০০৯), বল বচ্চন (২০১২), আৰু চেন্নাই এক্সপ্ৰেছ (২০১৩) অন্তৰ্ভুক্ত, য'ত শাহ ৰুখ খান অভিনয় কৰিছিল, যি তাৰ সময়তে ৩ আইডিয়টসমূহক উলংঘন কৰি শীৰ্ষ আয়ৰ হিন্দী ছবিত পৰিণত হৈছিল।

চলচ্চিত্ৰ নিৰ্দেশনৰ উপৰিও, ২০১৪ৰ পৰা তেওঁ 'ফীয়াৰ ফেক্টৰ: খত্ৰন কে খিলাড়ী' নামৰ সন্তৰ্কাৰী সোৰৱনিদৰ্শী শ্ব'টোৰ পৰিচালনা কৰিছে।

## প্ৰাৰম্ভিক জীৱন

শেট্টীৰ জন্ম হৈছিল এম. বি. শেট্টী আৰু ৰত্নাৰ ঘৰত। তেওঁৰ দেউতাক এজন এক্সন কোৰিওগ্ৰাফাৰ আছিল আৰু মাতৃ এজন জুনিয়ৰ শিল্পী। তেওঁৰ দেউতাক মেঙালোৰৰ তুলুভাষী সম্প্ৰদায়ৰ আছিল আৰু মাতৃ মধ্যপ্ৰদেশৰ বাসিন্দা। তেওঁৰ আইতাই আফগানিস্তানৰ আছিল। শেট্টীয়ে ঘৰতে সাধাৰণতে হিন্দী ভাষাত কথা পাতি।

## চলচ্চিত্ৰপঞ্জী

### পৰিচালিত ফিচাৰ চলচ্চিত্ৰসমূহ

| বছৰ | শিৰোনাম | পৰিচালক | প্ৰযোজক | মন্তব্য |
| --- | --- | --- | --- | --- |
| ২০০৩ | *জমিন* | Y |  |  |
| ২০০৬ | *গোলমাল: ফান আনলিমিটেড* | Y |  |  |
| ২০০৮ | *চান্দে* | Y |  | *অনুকোচুণ্ডা এটা ৰোজু*-ৰ ৰিমেক |
| *গোল মাল ৰিটাৰনছ* | Y |  | *আজ কি তাজা খবৰ*-ৰ আধাৰত |
| ২০০৯ | *অল দ্য বেষ্ট: ফান বিগিনছ* | Y |  | ইংৰাজী নাটক *ৰাইট বেড, ৰং হাজবেণ্ড*-ৰ আধাৰত |
| ২০১০ | *গোলমাল ৩'* | Y |  |  |
| ২০১১ | *সিংঘাম* | Y |  | তামিল চিনেমা *সিংগাম*-ৰ ৰিমেক |
| ২০১২ | *বল বচ্চন* | Y |  | *গোল মাল*-ৰ আধাৰত |
| ২০১৩ | *চেন্নাই এক্সপ্ৰেছ* | Y |  |  |
| ২০১৪ | *সিংঘাম ৰিটাৰনছ* | Y | Y | *একলব্যন*-ৰ ৰিমেক |
| ২০১৫ | *দিলৱালে* | Y | Y |  |
| ২০১৭ | *গোলমাল এগেইন* | Y | Y |  |
| ২০১৮ | *ছিম্বা* | Y | Y | *টেম্পাৰ*-ৰ ৰিমেক |
| ২০২১ | *সূৰ্যৱংশী* | Y | Y |  |
| ২০২২ | *চাৰ্কাছ* | Y | Y | *আঙ্গুৰ (১৯৮২)*-ৰ ৰিমেক |
| ২০২৩ | *স্কুল কলেজ আনি লাইফ* |  | Y | মাৰাঠী চিনেমাত প্ৰথমবাৰ প্ৰযোজক হিচাপে আত্মপ্ৰকাশ |
| ২০২৪ | *সিংঘাম এগেইন* | Y | Y |  |

## তথ্যসূত্ৰ

## বাহ্যিক সংযোগসমূহ

* ৰোহিত শেট্টী সম্পৰ্কে ইণ্টাৰনেট মুভি ডাটাবেছত থকা তথ্য।
* ইনষ্টাগ্ৰামত ৰোহিত শেট্টী
# ক্ৰিকেট বিশ্বকাপৰ ফাইনেলৰ তালিকা

২০১৯ চনলৈকে **ক্ৰিকেট বিশ্বকাপৰ চূড়ান্ত তালিকাত** অন্তৰ্ভুক্ত হৈছে মাত্ৰ ৭টা ক্ৰিকেট দল। ৱেষ্ট ইণ্ডিজ, ভাৰত, অষ্ট্ৰেলিয়া, পাকিস্তান আৰু শ্ৰীলংকা ক্ৰিকেট দলে ১৯৭৫ চনৰ পৰা আন্তঃৰাষ্ট্ৰীয় ক্ৰিকেট পৰিষদে আয়োজন কৰা বিশ্বকাপ ক্ৰিকেট প্ৰতিযোগিতাৰ অন্তিমখন খেলত জয়লাভ কৰি ট্ৰফী জয় কৰাৰ ক্ষমতা প্ৰদৰ্শন কৰিছে। ১৯৭৫ চনত ইংলেণ্ডত প্ৰথমবাৰৰ বাবে আৰম্ভ হৈছিল বিশ্বকাপ ক্ৰিকেট প্ৰতিযোগিতা। এই ক্ৰীড়াৰ বিশ্ব শাসক সংস্থা হিচাপে আইচিচিৰ বিৰুদ্ধে সদস্য দেশৰ পুৰুষৰ ৰাষ্ট্ৰীয় ক্ৰিকেট দলৰ মাজত প্ৰতিদ্বন্দ্বিতা কৰা হয়।

টেষ্ট ক্ৰিকেটত অংশগ্ৰহণ কৰা দেশসমূহে স্বয়ংক্ৰিয়ভাৱে বিশ্বকাপ ক্ৰিকেট খেলাৰ বাবে যোগ্যতা অৰ্জন কৰে। অষ্ট্ৰেলিয়াৰ দলটোৱে প্ৰতিযোগিতাখনৰ ইতিহাসৰ আটাইতকৈ সফল দলৰ মৰ্যাদা লাভ কৰিছে। এতিয়ালৈকে দলটোৱে চাৰিবাৰ আৰু এবাৰ ৰানাৰ্ছ আপ লাভ কৰিছে। একেৰাহে দুবাৰকৈ এই প্ৰতিযোগিতাত জয়ী হৈছিল: ১৯৭৫ আৰু ১৯৭৯ চনত প্ৰথম দুটা সংস্কৰণত ৱেষ্ট ইণ্ডিজ আৰু ১৯৯৯, ২০০৩ আৰু ২০০৭ চনত অষ্ট্ৰেলিয়াই একেৰাহে তিনিবাৰকৈ জয়ী হৈছিল। প্ৰথম তিনিখন প্ৰতিযোগিতাৰ ফাইনেল আছিল ৬০ অভাৰৰ। পৰৱৰ্তী প্ৰতিযোগিতাসমূহ ৫০ অভাৰৰ ওপৰত অনুষ্ঠিত হৈছিল।

২০খন ভিন্ন দেশ ক্ৰিকেট বিশ্বকাপৰ বাবে যোগ্যতা অৰ্জন কৰে। ইয়াৰে প্ৰতিখন প্ৰতিযোগিতাত সাতটা দলে অংশগ্ৰহণ কৰে আৰু ৫টা দলে অনুষ্ঠিত হোৱা দহখন প্ৰতিযোগিতাৰ খিতাপ ভাগ কৰে। ৭টা স্থানত অনুষ্ঠিত হৈছিল ফাইনেল। লৰ্ডছ ক্ৰিকেট খেলপথাৰ হৈছে একমাত্ৰ ষ্টেডিয়াম য’ত এবাৰতকৈ অধিক ফাইনেল অনুষ্ঠিত হৈছে। এবাৰতকৈ অধিক বাৰ বিভিন্ন স্থানত ফাইনেল আয়োজন কৰা একমাত্ৰ দেশ ভাৰত।

## দেশ হিচাপে ফলাফল

| National team | Winners | Years won | Runners-up | Years runners-up |
| --- | --- | --- | --- | --- |
|  অষ্ট্ৰেলিয়া | 6 | 1987, 1999, 2003, 2007, 2015, 2023 | 2 | 1975, 1996 |
|  ভাৰত | 2 | 1983, 2011 | 2 | 2003, 2023 |
|  ৱেষ্ট ইণ্ডিজ | 2 | 1975, 1979 | 1 | 1983 |
|  ইংলেণ্ড | 1 | 2019 | 3 | 1979, 1987, 1992 |
|  শ্ৰীলংকা | 1 | 1996 | 2 | 2007, 2011 |
|  পাকিস্তান | 1 | 1992 | 1 | 1999 |
|  নিউজিলেণ্ড | 0 | - | 2 | 2015, 2019 |